**VILNIAUS RAJONO SAVIVALDYBĖS 2025 METŲ BIUDŽETO PROJEKTO GAIRĖS**

Pagrindinis rodiklis, lemiantis savivaldybių biudžetų pajamų apimtį, yra įstatymu tvirtinama gyventojų pajamų mokesčio (GPM) dalis procentais, tenkanti savivaldybių biudžetams. 2025 metams savivaldybių biudžetams bus skiriama 50,64 proc. šio mokesčio įplaukų nuo visų GPM įplaukų į konsoliduotus valstybės ir savivaldybių biudžetus. Prognozuojama, kad į Vilniaus rajono savivaldybės biudžetą įplauks 136576 tūkst. Eur iš *GPM* (iš jų 136176 tūkst. Eur GPM ir 400,0 tūkst. Eur Gyventojų pajamų mokestis iš veiklos, kurią verčiamasi turint verslo liudijimą), tai yra 20472,0 tūkst. Eur arba 14,99 proc. daugiau nei prognozuota 2024 metams; *pajamos ir mokesčiai iš turto* sudarys 7045,0 tūkst. Eur, tai 1600,0 tūkst. Eur daugiau nei 2024 m. Iš viso prognozuojamų pajamų suma savivaldybei 2025 m. sudaro 143921,0 tūkst. Eur, palyginti su 2024 m., padidėja 18,0 proc. (21912,0 tūkst. Eur). Numatoma, kad 2025 m. į savivaldybės biudžetą bus surinkta savivaldybės vidaus pajamų 9061,0 tūkst. Eur, iš jų: 3200,0 tūkst. Eur vietinių rinkliavų, 201,0 tūkst. Eur materialiojo turto realizavimo pajamų, 1369,0 tūkst. Eur biudžetinių įstaigų pajamų, 371,0 tūkst. Eur aplinkos apsaugos rėmimo specialiosios programos įplaukų, 4000,0 tūkst. Eur infrastruktūros plėtros įmokų. Visos savivaldybės planuojamos pajamos savarankiškoms funkcijoms vykdyti sudarys 152982,0 tūkst. Eur, palyginti su 2024 m., didėja 21464,0 tūkst. Eur. Valstybinėms (valstybės perduotoms savivaldybėms) funkcijoms vykdyti skirta 10461,8 tūkst. Eur arba 1073,7 tūkst. Eur daugiau nei 2024 m. Ugdymo reikmėms finansuoti skiriama 53979,7 tūkst. Eur, 17,1 proc. daugiau nei 2024 m. pradžioje. Iš viso 2025 metais planuojama gauti 218957,2 tūkst. Eur pajamų (2024 m. – 188463,5 tūkst. Eur). 1 lentelėje ir 1 pav. pateikiamas 2025 m. biudžeto pajamų palyginimas su 2024 metais. Palyginus 2025 metų Vilniaus rajono savivaldybės pajamas su 2024 metais matyti, kad jos didėja 30493,7 tūkst. Eur arba 16,2 proc.

*1 lentelė. VRSA duomenys*

**Vilniaus rajono savivaldybės 2024-2025 m. pajamų planų palyginimas, tūkst. Eur**

|  |  |  |  |  |
| --- | --- | --- | --- | --- |
| **Pajamų ekonominės klasifikacijos kodas** | **Pajamų pavadinimas** | **2024 m. planas** | **2025 m. planas** | **2025 m. pokytis lyginant su 2024 m., proc.** |
|  |
| **1.** | **PAJAMOS** | | | |  |
| **1.1.** | **Mokesčiai** | **121593,0** | **143592,0** | **18,1** |  |
| **1.1.1.** | **Pajamų ir pelno mokesčiai** | **116104,0** | **136576,0** | **17,6** |  |
| 1.1.1.1.1.1. | Gyventojų pajamų mokestis | 115904,0 | 136176,0 | **17,5** |  |
| 1.1.1.1.1.2. | Gyventojų pajamų mokestis iš veiklos, kurią verčiamasi turint verslo liudijimą | 200,0 | 400,0 | **100,0** |  |
| **1.1.3.** | **Turto mokesčiai** | **5280,0** | **6760,0** | **28,0** |  |
| 1.1.3.1.1. | Žemės mokestis | 2500,0 | 3500,0 | **40,0** |  |
| 1.1.3.2.1.1. | Paveldimo turto mokestis | 80,0 | 160,0 | **100,0** |  |
| 1.1.3.3.1. | Nekilnojamojo turto mokestis | 2700,0 | 3100,0 | **14,8** |  |
| **1.1.4.** | **Prekių ir paslaugų mokesčiai** | **209,0** | **256,0** | **22,5** |  |
| 1.1.4.7.1.1. | Mokesčiai už aplinkos teršimą | 209,0 | 256,0 | **22,5** |  |
| **1.3.** | **Dotacijos** | **56945,5** | **65975,2** | **15,9** |  |
| **1.3.4.1.1.1.** | **Speciali tikslinė dotacija, iš jų:** | **55515,7** | **64491,7** | **16,2** |  |
|  | Lėšos valstybinėms (perduotoms savivaldybėms) funkcijoms atlikti | 9388,10 | 10461,80 | **11,4** |  |
|  | Lėšos ugdymo reikmėms | 46093,6 | 53979,7 | **17,1** |  |
|  | Ūkio lėšos mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių | 0,0 | 50,2 |  |  |
|  | Koordinuotai teikiamų paslaugų vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir vaiko atstovams koordinavimui finansuoti | 34,0 |  |  |  |
| **1.3.4.2.1.5.** | **Kitos dotacijos** | **1429,8** | **1483,5** | **3,8** |  |
| **1.4** | **Kitos pajamos** | **9724,0** | **9269,0** | **-4,7** |  |
| **1.4.1.** | **Turto pajamos** | **354,0** | **285,0** | **-19,5** |  |
| 1.4.1.2.1.2 | Dividendai | 40,0 | 40,0 | **0,0** |  |
| 1.4.1.4.1.1. | Nuomos mokestis už valstybinę žemę ir valstybinio vidaus vandenų fondo vandens telkinius | 125,0 | 130,0 | **4,0** |  |
| 1.4.1.5.1. | Mokestis už valstybinius gamtos išteklius | 189,0 | 115,0 | **-39,2** |  |
| **1.4.2.1.** | **Pajamos už prekes ir paslaugas** | **9110,0** | **8729,0** | **-4,2** |  |
| 1.4.2.1.1.1. | Biudžetinių įstaigų pajamos už prekes ir paslaugas | 330,0 | 169,0 | **-48,8** |  |
| 1.4.2.1.1.1. | Infrastruktūros plėtros įmokos | 4000,0 | 4000,0 | **0,0** |  |
| 1.4.2.1.2.1. | Pajamos už ilgalaikio ir trumpalaikio materialiojo turto nuomą | 130,0 | 100,0 | **-23,1** |  |
| 1.4.2.1.4.1. | Įmokos už išlaikymą švietimo, socialinės apsaugos ir kitose įstaigose | 1250,0 | 1100,0 | **-12,0** |  |
| 1.4.2.1.6.1 | Valstybės rinkliava | 200,0 | 160,0 | **-20,0** |  |
| 1.4.2.1.6.2 | Vietinė rinkliava | 3200,0 | 3200,0 | **0,0** |  |
| **1.4.3.1.1.** | **Pajamos iš baudų, konfiskuoto turto ir kitų netesybų** | **80,0** | **80,0** | **0,0** |  |
| **1.4.4.1.1.2.** | **Kitos neišvardytos pajamos** | **180,0** | **175,0** | **-2,8** |  |
| **4.1.** | **Materialiojo ir nematerialiojo turto realizavimo pajamos** | **201,0** | **121,0** | **-39,8** |  |
| 4.1.1.1.1.1. | Žemės realizavimo pajamos | 30,0 | 1,0 | **-96,7** |  |
| 4.1.1.2.1. | Pastatų ir statinių realizavimo pajamos | 171,0 | 120,0 | **-29,8** |  |
|  | **IŠ VISO PAJAMŲ** | **188463,5** | **218957,2** | **16,2** |  |

*1 pav. VRSA duomenys*

Analizuojant 2025 m. ir 2024 m. pajamas matyti, kad daugiausiai, t.y. 18,1 proc. padidėjo pajamos iš mokesčių, iš jų turto mokesčiai padidėjo 28,0 proc., pajamų ir pelno mokesčiai padidėjo 17,6 proc.. Valstybės dotacijos padidėjo 15,9 proc. Lėšos specialiųjų dotacijų reikmėms nuo 2024 metų padidėjo 17,1 proc.. Lėšos skirtos valstybinėms (perduotoms savivaldybėms) funkcijoms atlikti 2024 metais buvo 9388,1 tūkst. Eur, o 2025 metais skirta 10461,8 tūkst. Eur, t.y. 11,4 proc. didesnės. Kitos pajamos (turto pajamos, pajamos už prekes ir paslaugas) 2025 metus lyginant su 2024 metais sumažėjo 4,7 proc.

**Vilniaus rajono savivaldybės 2025 m. biudžeto pajamų struktūra, proc.**

*2 pav. VRSA duomenys*

Iš 2 pav. matyti, kad didžiausią pajamų dalį, net 62,4 proc. sudaro pajamų ir pelno mokesčiai. Nemažą dalį pajamų sudaro dotacijos skirtos ugdymui ir mokiniams, turintiems specialiųjų ugdymosi poreikių– 24,7 proc. Lėšos, skirtos valstybinėms (perduotoms savivaldybėms) funkcijoms vykdyti, sudaro 4,8 proc. visų pajamų. Panašiai, apie 4,2 proc. biudžeto pajamų surenkama iš kitų pajamų (turto pajamų, pajamų už prekes ir paslaugas ir kitų). Turto mokesčiai (žemės mokestis, nekilnojamo turto mokestis) sudaro 3,1 proc. Labai mažą dalį savivaldybės biudžeto pajamų sudaro kitos dotacijos, tik 0,7 proc., o prekių ir paslaugų mokesčiai vos 0,1 proc.

Nuo 2025 m. sausio 1 d. auga minimali alga iki 1038 Eur (2024 m. - 924 Eur), bazinės algos dydis 1785,4 Eur. Planuojant asignavimus padidintas finansavimas darbo užmokesčiui, atsižvelgiant į įstatymų reikalavimus.